మరో హీరో సినిమాకు ప్రమోషన్ చేయడమంటే మైకు ముందు ఆ సినిమా గురించి నాలుగు మంచి మాటలు మాట్లాడతారెవరైనా కానీ, ఇక్కడో తమిళ హీరో ఏకంగా వేల కిలోమీటర్ల దూరం సైకిల్ తొక్కుతున్నాడు.రజనీకాంత్ కథానాయకుడిగా శంకర్ దర్శకత్వంలో తెరకెక్కుతోన్న చిత్రం '2.0'. అక్షయ్ కుమార్ ప్రతినాయకుడిగా నటిస్తుండగా అమీజాక్సన్ కథానాయిక. ఇప్పటికే చిత్రీకరణ పూర్తి కాగా ప్రస్తుతం నిర్మాణాంతర కార్యక్రమాలు జరుగుతున్నాయి. ఈ సినిమాను హాలీవుడ్ చిత్రాల సరసన నిలిపేందుకు మొదటి నుంచి ప్రయత్నిస్తోన్న శంకర్ టీమ్ ప్రచారంలో కొత్త పుంతలు తొక్కుతోంది. ఇప్పటికే హాలీవుడ్ స్టూడియోస్ సమీపంలో హాట్ ఎయిర్ బెలూన్స్తో వైవిద్యభరిత ప్రచారం చేసిన '2.0 చిత్రయూనిట్ తాజాగా మరో వినూత్న ప్రచారానికి తెరతీసింది. ఇందులో భాగంగా ఓ యువహీరో చేత 1450 కి.మీ దూరం సైకిల్ యాత్ర నిర్వహించబోతున్నారట.సినిమా ప్రచారం అనగానే ఆ చిత్రంలో నటించిన నటీనటులు, సాంకేతిక బృందం మాత్రమే కనిపిస్తుంటారు. అయితే రజనీకాంత్ సినిమా '2.0' కోసం ఈ చిత్రానికి ఏమాత్రం సంబంధం లేని ఆర్య ప్రచారం చేయనుండటం విశేషం. పైగా 1450 కిలోమీటర్ల దూరం సైకిల్ తొక్కనుండటం ఇంకాస్త ఆశ్చర్యపరచే విషయం. ఆర్యతో పాటు మరికొంతమంది సభ్యులు ఈ సైక్లింగ్ జర్నీలో పాల్గొనబోతున్నారు. స్వతహాగా జిమ్, సైక్లింగ్ వంటి వ్యాయామాలను ఎక్కువగా ఇష్టపడే ఆర్య.. ఇటీవల '2.0' చిత్రం ప్రచార దుస్తులు వేసుకుని ఈ సైకిల్ యాత్ర ప్రారంభించాడు. అంతకంటే ముందు.. లండన్ లో ఇందుకు సంబంధించిన సన్నాహాలను ఫొటోలతో సహా ట్వీట్ చేశాడు ఆర్య. మరి.. ఈ వైవిద్యభరిత ప్రచారాలు.. రజనీకాంత్ సినిమాకు ఎంతవరకూ ఉపయోగపడతాయో చూడాలి..!
maro heero sinimaaku pramoshan cheyadamante maiku mundu aa sinima gurinchi naalugu manchi maatalu matladatarevaraina cony, ikkado tamila heero ekamgaa vela kilometerla dooram saikil tokkutunnadu.rajanikant kathaanaayakudigaa shankar darsakatvamlo terakekkutonna chitram '2.0'. akshay kumar pratinaayakudigaa natistundagaa amizacson kathaanaayika. ippatike chitreekarana puurti kaga prastutam nirmaanaantara kaaryakramaalu jarugutunnaayi. ee sinimaanu halivud chitraala sarasana nilipenduku modati nunchi prayatnistoonna shankar team prachaaramlo kotta puntalu tokkutondi. ippatike halivud studios sameepamlo hat air belunsto vaividyabharita prachaaram chesina '2.0 chitrayunit taajaagaa maro vinuutna prachaaraaniki terateesindi. indulo bhagamga oo yuvaheero chetha 1450 ki.mee dooram saikil yaatra nirvahinchabotunnaarata.sinima prachaaram anagaane aa chitramlo natinchina nateenatulu, saanketika brundam matrame kanipistuntaaru. ayithe rajanikant sinima '2.0' kosam ee chitraaniki ematram sambandham laeni aarya prachaaram cheyanundatam visesham. paiga 1450 kilometerla dooram saikil tokkanundatam inkaasta aascharyaparache vishayam. aaryatho paatu marikontamandi sabhyulu ee saikling jarneelo paalgonabotunnaaru. swatahaagaa jim, saikling vanti vyaayaamaalanu ekkuvagaa ishtapade aarya.. iteevala '2.0' chitram prachaara dustulu vesukuni ee saikil yaatra praarambhinchaadu. antakante mundu.. landan loo induku sambandhinchina sannaahaalanu photolatho sahaa tweet cheshaadu aarya. mari.. ee vaividyabharita prachaaraalu.. rajanikant sinimaaku entavarakuu upayogapadatayo chudali..!